66. ΑΠΟΦΑΣΗ ΥΠΟΥΡΓΟΥ ΥΓΕΙΑΣ  ΠΡΟΝΟΙΑΣ ΚΑΙ ΚΟΙΝ.ΑΣΦΑΛΙΣΕΩΝ Αριθ.οικ.652 της  2/9 Σεπτ.1993 (ΦΕΚ Β΄695)  Λειτουργία  του Εθνικού Συμβουλίου Κοινωνικής Ασφάλειας «Ε.Σ.Κ.Α.» Έχοντας υπόψη: 1.Το άρθρ.74 του Νόμ.2084/92 (ΦΕΚ 105/Α/92). 2.Το άρθρ.27 του Νόμ.2081/92 (ΦΕΚ 154/Α/92), αποφασίζουμε: Έδρα Άρθρ.1.- Το συσταθέν με τις διατάξεις του άρθρ.74 του Νόμ.2084/92 Εθνικό Συμβούλιο Κοινωνικής Ασφάλειας «ΕΣΚΑ» εδρεύει στο Κεντρικό Κατάστημα της Γεν. Γραμματείας Κοιν. Ασφαλίσεων. Αρμοδιότητες Άρθρ.2.- Το Ε.Σ.Κ.Α. αποτελεί γνωμοδοτικό όργανο επί  θεμάτων Κοινωνικοασφαλιστικής Πολιτικής τα οποία παραπέμπονται σε αυτό, από τους Υπουργούς που εποπτεύουν φορείς Κοινωνικής Ασφάλισης. Ιδίως γνωμοδοτεί για τον προγραμματισμό της Κοινωνικής Ασφάλισης, την αναμόρφωση τους συστήματος Κοιν. Ασφάλισης, τους γενικούς όρους  Σελ. 38,168 Τεύχος 1302 Σελ. 56 χρηματοδότησης και παροχών της Κοινωνικής Ασφάλισης, αναπροσαρμογής των παροχών, αξιοποίησης της περιουσίας των φορέων Κοιν. Ασφάλισης, τη σύσταση ή την συγχώνευση φορέων. Ορισμός μελών-Θητεία-Αποζημίωση Άρθρ.3.- Ο Πρόεδρος, τα μέλη και ο γραμματέας του Ε.Σ.Κ.Α. καθώς και οι αναπληρωτές τους ορίζονται, σύμφωνα με τις διατάξεις του άρθρ.74 του Νόμ.2084/92 και ο διορισμός τους γίνεται με απόφαση του Υπουργού Υγείας, Πρόνοιας και Κοιν.Ασφαλίσεων για χρονικό διάστημα 3 ετών. Η αποζημίωση των ανωτέρω βαρύνει τον Λ/σμό βελτίωσης της Κοιν.Ασφάλειας «Λ.Β.Κ.Α.».         Λειτουργία Συμβουλίου Άρθρ.4.-1) Το «Ε.Σ.Κ.Α.» συνεδριάζει μετά από έγγραφη πρόσκληση του Προέδρου του και σε περίπτωση απουσίας ή κωλύματος αυτού, του νόμιμου αναπληρωτή του, οσάκις παραπέμπονται σε αυτό θέματα για γνωμοδότηση από τους Υπουργούς που εποπτεύουν φορείς Κοινωνικής Ασφάλισης. 2) Στην πρόσκληση αναγράφονται τα θέματα της ημερήσιας διάταξης που ορίζονται από τον Πρόεδρο, ο τόπος η ημέρα και η ώρα συνεδρίασης. 3) Το Συμβούλιο βρίσκεται σε απαρτία όταν τα παρόντα μέλη είναι περισσότερα από τα απόντα, μεταξύ των οποίων ο Πρόεδρος ή ο αναπληρωτής του και γνωμοδοτεί με πλειοψηφία των παρόντων μελών σε περίπτωση δε ισοψηφίας υπερισχύει η γνώμη υπέρ της οποίας δόθηκε η ψήφος του Προέδρου. 4) Οι ψηφοφορίες του Συμβουλίου είναι πάντοτε φανερές. 5) Χρέη εισηγητή εκτελεί ένα ή περισσότερα από τα μέλη αυτού οριζόμενα από τον Πρόεδρο. 6) Οι συζητήσεις του Συμβουλίου διατυπώνονται από τον γραμματέα στα πρακτικά τα οποία υπογράφονται από τον Πρόεδρο, τα μέλη και τον γραμματέα. Στα πρακτικά αναγράφονται τα ονόματα όλων των μελών που συμμετέχουν, γίνεται μνεία για την απουσία ή το κώλυμα τακτικού μέλους και της συμμετοχής του αναπληρωματικού, καταχωρίζονται δε σε αυτά και οι γνώμες των μελών που μειοψηφούν. 7) Στις συνεδριάσεις του Συμβουλίου δύναται να παρίστανται κατόπιν προσκλήσεως του Προέδρου για να δώσουν πληροφορίες ή να εκφέρουν γνώμη άνευ ψήφου Υπηρεσιακοί παράγοντες, Επιτροπές ή μεμονωμένα πρόσωπα, τα οποία έχουν ειδικές γνώσεις, σχετικά με τα προς συζήτηση θέματα. 35.Α.αα.65-66 Υπουργείο Υγείας και Πρόνοιας    8) Η γνωμοδότηση μετά την επικύρωση των πρακτικών υποβάλλεται στον Υπουργό Υγείας- Πρόνοιας και Κοιν.Ασφαλίσεων και στον αρμόδιο Υπουργό που εισήγαγε  το θέμα για γνωμοδότηση. 9) Η γραμματειακή εξυπηρέτηση του Ε.Σ.Κ.Α. θα ενεργείται από το γραφείο του Γενικού Γραμματέα Κοιν. Ασφαλίσεων του Υπουργείου Υγείας- Πρόνοιας και Κοιν.Ασφαλίσεων.          Κάλυψη δαπάνης Άρθρ.5.-Από τις διατάξεις αυτής της απόφασης δεν προκαλείται δαπάνη σε βάρος του Κρατικού  προϋπολογισμού.   